**Grafické Náležitosti publicity**

1. **Pokyny na používanie loga ISF a AMIF a vymedzenia štandardných farieb**

**HERALDICKÝ OPIS**

Na bielom poli sa nachádzajú dva prekryté trojuholníky v dvoch odtieňoch zelenej farby, lemovanej po ľavej strane textom ISF a po pravej strane AMIF. Po pravej strane loga sa nachádza logo EÚ.


**PREDPÍSANÉ FARBY**

Logo má tieto farby:


RGB 175/203/8 (v hexadecimálnom vyjadrení AFCB08)

RGB 11/161/59 (v hexadecimálnom vyjadrení 0BA13B)

**Logo ISF a AMIF v slovenskom jazyku**



**Logo ISF a AMIF v anglickom jazyku**



**REPRODUKCIA NA FAREBNOM POZADÍ**



1. **Pokyny na používanie znaku EÚ a vymedzenia štandardných farieb**

**OPIS SYMBOLOV**

Na pozadí modrej oblohy je dvanásť zlatých hviezd usporiadaných do kruhu, ktorý predstavuje úniu európskych národov. Počet hviezd je nemenný, pričom dvanásť symbolizuje dokonalosť a jednotu.


*Pre ďalšie informácie a pokyny, viď*

[*http://ec.europa.eu/dgs/communication/services/visual\_identity/pdf/use-emblem\_en.pdf*](http://ec.europa.eu/dgs/communication/services/visual_identity/pdf/use-emblem_en.pdf)

**HERALDICKÝ OPIS**

Na azúrovom poli je kruh z dvanástich zlatých päťcípych hviezd, pričom ich cípy sa nedotýkajú.

**GEOMETRICKÝ OPIS**

Znak má tvar modrej obdĺžnikovej vlajky, ktorej šírka je jedenapolkrát dlhšia ako výška. Dvanásť zlatých hviezd je rozmiestnených v rovnakých vzdialenostiach na neviditeľnom kruhu, ktorého stred je priesečníkom uhlopriečok obdĺžnika. Polomer kruhu sa rovná jednej tretine výšky vlajky. Každá z hviezd má päť cípov, ktoré sú umiestnené po obvode neviditeľného kruhu, ktorého polomer je jedna osemnástina z výšky vlajky. Všetky hviezdy sú vo zvislej polohe, t. j. jeden cíp smeruje zvisle nahor a dva cípy sú v pravom uhle so sťažňom vlajky. Kruh je usporiadaný tak, že poloha hviezd zodpovedá umiestneniu čísel na hodinovom ciferníku. Ich počet je nemenný.

**PREDPÍSANÉ FARBY**

Znak má tieto farby:

PANTONE REFLEX MODRÁ na ploche obdĺžnika;

PANTONE ŽLTÁ pre hviezdy.

**Postup štyroch farieb**

Ak sa používa postup štyroch farieb, znovu vytvorte tieto dve štandardné farby s použitím štyroch farieb z postupu štyroch farieb.

Farbu PANTONE ŽLTÁ získame použitím 100 % „Process Yellow“.


Farbu PANTONE REFLEX MODRÁ získame zmiešaním 100 % „Process Cyan“ a 80 % „Process Magenta“.

**INTERNET**


Na internetovej palete PANTONE REFLEX MODRÁ zodpovedá farbe RGB:0/0/153 (v hexadecimálnom vyjadrení: 000099) a PANTONE ŽLTÁ farbe RGB:255/204/0 (v hexadecimálnom vyjadrení: FFCC00).

**Monochromatický reprodukčný proces**

Ak použijete len čiernu farbu, orámujte obdĺžnik čiernou a hviezdy vytlačte čiernou farbou na bielom pozadí.



Ak použijete modrú farbu (Reflex modrá), použite ju na 100 % s hviezdami zobrazenými v bielom negatíve.



**REPRODUKCIA NA FAREBNOM POZADÍ**

Ak nemáte inú možnosť ako farebné pozadie, orámujte obdĺžnik bielym pruhom so šírkou, ktorá sa rovná 1/25 výšky obdĺžnika.



**APLIKÁCIA TEXTU O POTVRDENÍ FINANCOVANIA EÚ**



ZÁKLADNÉ PRAVIDLÁ:

* minimálna výška znaku EÚ musí byť 1 cm;
* názov „Európska únia“ musí byť vždy napísaný v plnom rozsahu;
* písmo, ktoré má byť použité v spojení so znakom EÚ môže byť niektorý z nasledujúcich fontov: Arial, Calibri, Garamond, Trebuchet, Tahoma, Verdana;
* kurzíva, zdôraznenie rozdielov a použitie efektov písma nie je povolené;
* umiestnenie textu vo vzťahu k znaku EÚ nie je konkrétne stanovené, ale nesmie zasahovať do znaku;
* veľkosť písma by mala byť primeraná veľkosti znaku;
* farba písma by mala byť reflex blue (modrá farba rovnaká ako vlajka EÚ), ​​čierna alebo biela v závislosti od farby pozadia.